stanford-oval/wikipedia huggingface dataset:
ג'ורג' המילטון-גורדון
הערות שוליים

↑  Hoiberg, Dale H., ed. (2010). "Aberdeen, George Hamilton-Gordon, 4th Earl of,". Encyclopedia Britannica. I: A-ak Bayes (15th ed.). Chicago, IL: Encyclopedia Britannica Inc. p. 28. ISBN 978-1-59339-837-8.
↑  Dod, Robert P. (1860). The Peerage, Baronetage and Knightage of Great Britain and Ireland. London: Whitaker and Co. p. 81.
↑  "Gordon, George Hamilton (Lord Haddo) (GRDN800GH)".
A Cambridge Alumni Database. University of Cambridge.
↑  Chambers Biographical Dictionary, ISBN 0-550-18022-2, page 4
↑  ראו עוד "Eighteenth Brumaire of Louis Napoleon" by Karl Marx, contained in the Collected Works of Karl Marx and Frederick Engels: Volume 11 (International Publishers: New York, 1979) pp. 99 through 197.
| --- | --- |
בקרת זהויות :  NLI: 987007257204705171  PLWABN: 9810623845405606  BNE: XX1613234  BnF: cb119601998 (data)  GND: 131351850  ISNI: 0000 0000 8077 6220  LCCN: n82023883  NLA: 49513852  NLG: 171699  NTA: 069844178  SNAC: w6jm2n12  SUDOC: 027596001  Trove: 1524986  ULAN: 500437554  VcBA: 495/56813  VIAF: 66475619   WorldCat (עם VIAF): 66475619 
ג'ורג' המילטון-גורדון, 1829
הר צ'פרן

| --- | --- |

 מידע כללי
 גובה:  3,266 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  רכס ואפוטיק 
 קואורדינטות:  51°50′25″N 116°40′59″W﻿ / ﻿51.8403°N 116.683°W﻿ / 51.8403; -116.683
  (למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר צ'פרן(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר צ'פרן
 
הר צ'פרן (באנגלית: Mount Chephren) הוא הר בהרי הרוקי הקנדיים הממוקם לצד עמק נהר מיסטאיה בפארק הלאומי באנף, בפרובינציית אלברטה שבקנדה.
הר צ'פרן הוא ההר ה-76 בגובהו באלברטה.
מקור השם

ההר, שצורתו כצורת פרמידה, ובשל תלילות צוקיו אינו מכוסה בשלג, ועל כן נראה כפרמידה שחורה, נקרא על שם פרעה חאפרו (באנגלית: צ'פרן - מיוונית: Χεφρήν). שמו של ההר ניתן לו בשנת 1897, על ידי ג'י נורמן קולי, אשר קרא להר "הר הפרימדה" (Pyramid Mountain). בהרי הרוקי הקנדיים היו באותה עת שבעה הרים בשם זה, ועל מנת למנוע בלבול, ב-31 במרץ 1924 שונה שמו של ההר לשמו הנוכחי - שמו של בונה אחת משלוש הפרמידות במתחם הפירמידות בגיזה.
טיפוס

ההר נחשב קשה מאוד לטיפוס בשל מורדותיו התלולים, ותנאי מזג אוויר קשים (שלג וקור).
התנאים הטובים ביותר לטיפוס מתקיימים בסוף יולי ואוגוסט.
מסלול הטיפוס מתחיל באזור המחנאות שליד אגמי ווטרפאול (Waterfowl Lakes) בסמוך לכביש המהיר אייספילדס בפארק הלאומי באנף. שביל העלייה לפסגה עולה טווח גבהים של 1,630 מטרים.
הערות שוליים

↑  פסגות אלברטה לפי גובהן
↑  מקור שמו של ההר
יאיר אור

| --- | --- |

יאיר אור (מימין) כמפקד חטיבת קרייתי
 לידה:  1978 (בן 47 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1996–2022 (כ־26 שנים)
 דרגה:   אלוף-משנה
 תפקידים בשירות
 מפקד גדוד 77  סגן מפקד חטיבה 7  מפקד גדוד דקל  מפקד חטיבת קרייתי  ראש תחום שריון במפקדת זרוע היבשה  סגן מפקד עוצבת הגליל
 פעולות ומבצעים
   מלחמת לבנון השנייה    מבצע צוק איתן
 תפקידים אזרחיים
 מנכ"ל החברה הכלכלית עמק המעיינות
 
יאיר אור (נולד בשנת 1978) הוא קצין צה"ל במילואים בדרגת אלוף-משנה, כיהן כסגן מפקד עוצבת הגליל. קודם לכן פיקד על חטיבת קרייתי. פרש משירות בצה"ל בשנת 2022.
ביוגרפיה

אור גדל בקיבוץ טירת צבי. אביו זולי (שלמה) אור היה קצין שריון ששימש קצין אג"ם וראש מטה חטיבה 679. אור התגייס לצה"ל בשנת 1996 לאחר מסלול לוחם עבר קורס מפקדי טנקים וקורס קציני שריון. הוא שימש במספר תפקידי פיקוד בחיל ובהם מפקד פלוגת וולקן בגדוד 77 וקצין אג"ם של חטיבה 7. בהמשך מונה לסגן מפקד גדוד 77 וגדוד 196. בשנת 2012 הועלה לדרגת סא"ל ומונה למפקד גדוד 77, ושימש בתפקיד עד שנת 2014. בהמשך שימש סגן מפקד חטיבה 7 בשנים 2014–2015 כולל במהלך במבצע צוק איתן. לאחר מכן מונה למפקד גדוד דקל בבה"ד 1 בשנים 2015–2016. ב-11 ביוני 2017 הועלה לדרגת אל"ם ומונה למפקד חטיבת קרייתי. במקביל לתפקידו כמפקד חטיבת קרייתי שימש כראש תחום שריון במפקדת זרוע היבשה. ב-2019 מונה לסגן מפקד עוצבת הגליל.
בשנת 2022 פרש משירות סדיר. עדיין משמש בשירות המילואים כסגן מפקד עוצבת הגליל.
לאחר פרישתו מונה למנכ"ל החברה הכלכלית של מועצה אזורית עמק המעיינות.
אור נשוי ואב לארבע, הוא נכדו של מאיר אור, סופר והוגה דעות ציוני דתי, ונינו של הרב יוחנן זרחי.
הערות שוליים

↑  Hamal Meniv (2014-09-27), קול ישראל, ראיון עם סמח"ט חטיבה 7, סא"ל יאיר אור, 27.09.14, נבדק ב-2017-02-02
↑  שורת מינויים בצה"ל, ‏26/09/2016
פארק היורה (זיכיון)

| --- | --- |

 מבוסס על:  פארק היורה
 בימוי:  סטיבן ספילברג (1-2) ג'ו ג'ונסטון (3) קולין טרוורו (4, 6) חואן אנטוניו ביונה (5)
 הופק בידי:  קתלין קנדי (1 ו-3) ג'רי מולן (1-2) קולין וילסון (2) לארי ג'. פרנקו (3) פרנק מרשל (4-5) פטריק קאולי (4-5) בלן אטיינזה (5)
 תסריט:  מייקל קרייטון (1) דייוויד קפ (1-2) פיטר בוכמן (3) אלכסנדר פיין (3) ג'ים טיילור (3) ריק ג'פה ואמנדה סילבר (4) דרק קונולי (4-5) קולין טרוורו (4–5)
 שחקנים ראשיים:  סם ניל (1, 3) לורה דרן (1, 3) ג'ף גולדבלום (1-2, 5) ריצ'רד אטנבורו (1-2) ג'וזף מאזלו (1-2) אריאנה ריצ'רדס (1-2) ג'וליאן מור (2)  ונסה לי צ'סטר (2) וינס ווהן (2) ריצ'רד שיף (2) ויליאם ה. מייסי (3) טיאה ליאוני (3) טרוור מורגן (3) אלסנדרו ניבולה (3) כריס פראט (4-5) ברייס דאלאס הווארד (4-5) ניק רובינסון (4) טיי סימפקינס (4) איזבלה סרמון (5) ג'סטיס סמית (5) דניאלה פינדה (5)
 מוזיקה:  ג'ון ויליאמס
 מדינה:  ארצות הברית
 חברת הפקה:  Legendary Pictures (1 ו-4) אמבלין אנטרטיינמנט (2 ו-3)
 חברה מפיצה:  סרטי יוניברסל
 הקרנת בכורה:  11 ביוני 1993 ישראל30 ביולי 1993
 משך הקרנה:  127 דקות
 שפת הסרט:  אנגלית
 סוגה:  מדע בדיוני, הרפתקאות, פעולה, מתח
 תקציב:  379 מיליון דולר
 הכנסות:  3.687 מיליארד דולר
 פרסים:  3 פרסי אוסקר 4 פרסי סאטורן פרס באפט"א פרס הוגו
 סרטים בסדרה:  פארק היורה, פארק היורה: העולם האבוד, פארק היורה 3, עולם היורה, עולם היורה: נפילת הממלכה, עולם היורה: עולם חדש
 www.jurassicworld.com
פארק היורה הוא זיכיון של סרטי מדע בדיוני-הרפתקאות-פעולה פופולריים משנות ה-90 של המאה ה-20 ותחילת המאה ה-21 המבוססים על ספריו ויצירתו של מייקל קרייטון. הזיכיון קיבל את שמו מהסרט הראשון בסדרה, אשר בוים על ידי סטיבן ספילברג לפי תסריט של מייקל קרייטון. התמה המרכזית של הזיכיון עוסקת בשיבוט ושחזור גנטי של דינוזאורים על ידי קבוצת יזמים ומדענים שמאבדים שליטה על יצירי כפיהם ונאלצים להילחם על חייהם.
ספרים > פארק היורה

הספר נכתב על ידי מייקל קרייטון ויצא לאור בשנת 1990 על ידי הוצאת קנופף (אנ').
היזם העשיר ג'ון המונד הצליח לפתח מיזם לשיבוט ושחזור דינוזאורים מ-DNA שנשמר ביתושים מוצצי-דם שנלכדו בענבר. הוא מחליט לפתוח גן חיות בו יוצגו הדינוזאורים להנאת המבקרים, והפארק יכניס לו כסף רב.
בספר מספר חוקרים - בהם פלאונטולוגים, מתמטיקאי ופילוסוף החוקר כאוס - נשלחים על ידי היזם ג'ון המונד לבדוק את הפארק שהקים באי "איסלא נובלר" שנה לפני פתיחת הפארק. בפארק ישנם דינוזאורים משובטים המוצבים בכלובים, ואלה מוצגים למבקרים. בנוסף לכלובים כולל הפארק מעבדות מחקר ופיתוח, מדגרה ואזור פתוח בו מסתובבים דינוזאורים צמחוניים.
המשלחת, ביחד עם נכדיו של המונד, מטיילת בפארק ונדהמת מהדינוזאורים.
אך בעת סופה טרופית, מתכנת המחשבים דניס נידרי, משבית את מערכות החשמל והאבטחה של הפארק ובורח מהמקום כשברשותו עוברים אותם הוא מתכנן למכור לחברה המתחרה תמורת בצע כסף. כעת, כאשר החשמל מושבת (ביחד עם הגדרות החשמליות של הכלובים) יכולים הדינוזאורים להסתובב חופשי ולאיים על המשלחת, שמוצאת את עצמה נלחמת על חייה מול הטירנוזאורוס רקס הגדול ולהקת הולוצירפטורים החכמים והקטלניים.
ספרים > העולם האבוד

הספר השני נכתב על ידי מייקל קרייטון ויצא לאור בשנת 1995 על ידי הוצאת קנופף(אנ'), שנתיים לאחר יציאת הסרט הראשון.
לאחר 6 שנים מאירועי הספר הקודם, ד"ר איאן מלקולם שנחשב למת אך התברר שהיה רק חסר הכרה מגלה יחד עם החוקר ריצ'רד לוין על אי נוסף של חברת אינגן בשם "איסלא סורנה" ובו דינוזאורים חופשיים בדומה לספארי. לוין יוצא לבדו לאי המסתורי ונתקע. הוא מספיק לבקש עזרה בזמן ומלקולם לצד פרופסור ת'ורן ועוזרו אדי קארו ובהמשך גם שרה הרדינג מגיעים למסע הצלה באי וכן לתיעוד המערכת האקולוגית הייחודית לאי.
כשהם מגיעים הם מגלים שחברי החברה המתחרה ל"אינג'ן" - חברת "ביוסין" הגיעו איתם והם רוצים לגנוב ביצי דינוזאורים ולהביא אותם ליבשת. אך הדינוזאורים מתפרעים ונאבקים בהם. כאשר גור טירנוזאורוס פצוע נלקח בידי שרה חברתו של מלקולם לטיפול על ידי החבורה, הורי התינוק מגיעים והורסים את הקרוואן של החבורה המנסה להימלט בזמן מהאי המסתורי.
סרטי הזיכיון > פארק היורה

הסרט יצא לאקרנים ב-11 ביוני 1993, בוים על ידי סטיבן ספילברג, הופק על ידי קתלין קנדי, נכתב על ידי מייקל קרייטון (שכתב גם את הספר עליו הסרט מבוסס) ודייוויד קפ והופץ על ידי סרטי יוניברסל. בסרט הזה כיכבו סם ניל בתור ד"ר אלן גרנט, ג'ף גולדבלום בתור ד"ר איאן מלקולם, לורה דרן בתור ד"ר אלי סאטלר, ריצ'רד אטנבורו בתור ג'ון האמונד, ג'וזף מאזלו בתור טים מרפי, אריאנה ריצ'רדס בתור לקס מרפי וווין נייט בתור דניס נידרי. בשנת 2013 יצאה גרסה תלת-ממדית לסרט הראשון, לציון 20 שנה לסדרה.
הסרט זכה להצלחה אדירה והפך לשובר קופות. הוא זכה לשבחים רבים על האפקטים המיוחדים ובמיוחד על שחזור הדינוזאורים באמצעות אנימציה ממוחשבת ובובות אנימטרוניות בגודל מלא. שחזורי הדינוזאורים נחשבו ליחסית מדויקים לזמנם. בשל כך נחשב הסרט לאחד הסרטים הקסומים בתולדות הקולנוע.
סרטי הזיכיון > פארק היורה: העולם האבוד

הסרט יצא לאקרנים ב-23 במאי 1997. כמו הסרט הקודם הוא בוים על ידי סטיבן ספילברג, הופק על ידי קתלין קנדי, ג'רלד .ר. מולאן וקולין וילסון, נכתב על ידי מייקל קרייטון (שכתב גם את הספר עליו הסרט מבוסס) ודייוויד קפ והופץ על ידי סרטי יוניברסל. בסרט כיכבו ג'ף גולדבלום בתור איאן מלקולם, ג'וליאן מור בתור שרה הרדינג, פיט פוסלתווייט בתור רולנד טמבו, ריצ'רד שיף בתור אדי קאר, וינס ווהן בתור ניק ואן וואן, ריצ'רד אטנבורו בתור ג'ון האמונד וונסה לי צ'סטר בתור קלי קורטיס מלקולם.
סרטי הזיכיון > פארק היורה 3

הסרט יצא לאקרנים ב-18 ביולי 2001, בוים על ידי ג'ו ג'ונסטון, הופק על ידי קתלין קנדי וסטיבן ספילברג, נכתב על ידי מייקל קרייטון ודייוויד קפ והופץ על ידי סרטי יוניברסל. בסרט הזה כיכבו סם ניל בתור אלן גרנט ולורה דרן בתור אלי סאטלר שחזרו מהסרט הראשון, ויליאם ה. מייסי בתור פול קירבי, טיה ליאוני בתור אמנדה קירבי, טרוור מורגן בתור אריק קירבי, אלסנדרו ניבולה בתור בילי ברנן וג'ון דיל בתור קופר.
סרטי הזיכיון > עולם היורה

הסרט יצא לאקרנים ב-12 ביוני 2015 בארצות הברית וב-11 ביוני 2015 בישראל, בוים על ידי קולין טרוורו, הופק על ידי פרנק מרשל, פטריק קראוולי וסטיבן ספילברג ונכתב על ידי ריק ג'פה ואמנדה סילבר. בסרט הזה כיכבו כריס פראט בתור אוון גריידי, ברייס דאלאס הווארד בתור קלייר דירינג, וינסנט ד'אונופריו בתור ויק הוסקינס, טיי סימפקינס בתור גריי מיטשל, ניק רובינסון בתור זאק מיטשל, עומאר סי בתור בארי, בי.די. וונג בתור הנרי וו ואירפאן קאן בתור סיימון מסרני. זהו סרט המשך שחל אחרי 22 שנה מעלילות הסרט הראשון וגם יצא 22 שנה אחריו. הסרט זכה להצלחה אדירה והפך תוך זמן קצר לשובר קופות. זהו הסרט הרווחי ביותר בזיכיון ותקופה מסוימת היה מדורג שלישי ברשימת הסרטים הרווחיים ביותר.
בעלילת הסרט פארק היורה שוקם, הורחב ונפתח מחדש בתור "עולם היורה". זהו פארק מודרני, גדול ומצליח אשר מנהלו מחדש דינוזאורים מרשימים לדרישת הקהל. הדברים מתחילים להשתבש כאשר ד"ר וו יוצר דינוזאור רצחני במיוחד בשם "אינדומינוס רקס" באמצעות הנדסה גנטית והכלאת מינים רבים של דינוזאורים ובעלי חיים מודרניים. האינדומינוס רקס מצליחה להערים על שובייה, בורחת ויוצאת למסע רצח והרס בפארק. אוון גריידי מאלף הרפטורים, קלייר דירינג מנהלת התפעול וזוג אחייניה שבאו להיות עם דודתם, נאלצים להימלט על חייהם מפני האינדומינוס רקס והרפטורים, הקרובים אליה גנטית.
סרטי הזיכיון > עולם היורה: נפילת הממלכה

לאחר שהסרט הקודם הפך לסרט השלישי המכניס ביותר בכל הזמנים, אולפני יוניברסל הכריזו כי יוצא סרט המשך שנקרא "עולם היורה: נפילת הממלכה". הסרט בוים על ידי הבמאי חואן אנטוניו ביונה, הופק בידי פרנק מרשל, פטריק קרולי ובלן אטיאנזה ונכתב בידי קולין טרוורו, במאי הסרט הקודם ודרק קונולי. הסרט בכיכובם של כריס פראט כאוון גריידי וברייס דאלאס הווארד כקלייר דירינג, גיבורי הסרט האחרון. בסרט חוזר להופיע גם ג'ף גולדבלום בתפקיד ד"ר איאן מלקולם בהופעת אורח קצרה. בסרט השתתפו גם ג'יימס קרומוול בתור בנג'מין לוקווד, דניאלה פינדה כזיה רודריגז, ג'סטיס סמית כפרנקלין ווב, ג'רלדין צ'פלין כאיריס ורייף ספול כאלי מילס.
הטריילר יצא כבר ב-7 בדצמבר 2017 והסרט יצא לאקרנים ביוני 2018.
עלילת הסרט מתרחשת שלוש שנים לאחר הסרט הקודם. בסרט זה בעקבות קריסת פארק עולם היורה, הדינוזאורים מסתובבים חופשי באי איסלא נובלר, אך התפרצות הר געש מאיימת להכחידם. קלייר דירינג מארגנת משלחת ביחד עם אוון גריידי מאלף הרפטורים, פלאו-וטרינרית צעירה ומתכנת מחשבים חנוני במטרה להציל את הדינוזאורים. את המשלחת מממן ומגבה המיליונר והנדבן הזקן בנג'מין לוקווד, שגם שולח יחידת שכירי חרב ללכוד ולהעביר את הדינוזאורים. אך מאחורי הכוונות האלטרואיסטיות לכאורה מסתתרת מזימה תאבת בצע, ואוון, קלייר וחבריהם מוצאים את עצמם נלחמים על חייהם מול דינוזאורים משתוללים ויזמים מושחתים.
סרטי הזיכיון > עולם היורה: עולם חדש

"עולם היורה: עולם חדש" עלה ב-10 ביוני 2022, לאחר שיציאתו נדחתה מהתאריך 11 ביוני 2021 - לראשונה בסרטי הזיכיון, עקב הפסד זמני צילום שנגרמו ממגפת הקורונה. בסרט זה הודיעו מראש שלא יופיעו עוד דינוזאורי כלאיים.
הבמאי של הסרט הוא קולין טרוורו (במאי הסרט "עולם היורה" ותסריטאי עולם היורה: נפילת הממלכה) שהוא גם התסריטאי לצד דרק קולוני ואמילי כרמייק'ל. כמו כן סטיבן ספילברג משמש כמפיק בפועל.
לסרט זה חזרו השחקנים: סם ניל, לורה דרן וג'ף גולדבלום לדמויותיהם מהטרילוגיה הראשונה. בנוסף חזרו לסרט השחקנים כריס פראט, ברייס דאלאס הווארד, בי.די. וונג, איזבלה סרמון, ג'סטיס סמית, דניאלה פינדה ועומאר סי מהטרילוגיה השנייה. השחקנים ג'ייק ג'ונסון ואנדי באקלי היו מיועדים להופיע אך לא הופיעו לבסוף. השחקן קמפבל סקוט החליף את קמרון ת'ור בדמותו של ד"ר לוויס דודג'סון וכן התווספו לסרט השחקנים: דיצ'ן לקמן, מאמדו אצ'יי, סקוט הייז, דימיטרי טיביוס, דוונדה וייז ואלווה טריל.
עלילת הסרט מציגה את החיים של האנושות לצד הדינוזאורים שהשתחררו 4 שנים לאחר הסרט הקודם, כאשר ארגון "ביוסין" מנהל מלחמה על שליטה עולמית בתעשיית המזון על ידי ייצור חגבי ארבה פרהיסטורי המתרבה במהירות וכשאלן גרנט, אלי סאטלר ואיאן מלקולם מגיעים ל"עמק ביוסין" כדי לעצור אותו, הם נתקלים באוון גריידי וקלייר דירינג, אשר מחפשים באותו מקום את בתם המאומצת, מייזי לוקווד, שנחטפה לצד גורה של הרפטורית "בלו" בידי הארגון תוך גיבוי מד"ר הנרי וו, כדי לקבל מידע גנטי חדשני הקשור לאמה של מייזי.
סרטי הזיכיון > הקרב בביג רוק

לאחר הפצת הסרט החמישי בסדרה הודיע התסריטאי והבמאי קולין טרוורו על יציאת סרט ספין אוף קצר בשם "הקרב בביג רוק", אשר מתרחש לאחר עלילת הסרט החמישי בסדרה. סרט זה באורך 8 דקות ומראה את אירועי בריחת הדינוזאורים בקצרה. הסרט אינו כולל את השחקנים המקוריים אך מבוים בידי טרוורו.
סרטי הזיכיון > פרולוג עולם היורה: עולם חדש

סרט זה נחשב לפרולוג בן 5 דקות שבוים בידי הבמאי קולין טרוורו, המציג את הדינוזאורים ושאר החיים בקרטיקון שלפני 65 מיליון שנה מזמננו, כשהשיא שלו מציג קרב בין גיגאנוטוזאורוס לטירנוזאורוס המסתכם בהריגתו של האחרון, בעוד יתוש מוצץ מדמו. הסרט עובר לקליפורניה שלאחר הסרט החמישי ומציגה מסוק פקחים מנסה לשתק טירנוזאורוסית הנמלטת לתוך תיאטרון דרייב אין ומנסה לטרוף אנשים. הפקחים מנסים לירות בה ונכשלים, כשהיא נמלטת לבסוף ליער.
הסרט תוכנן להיות פרולוג אך לבסוף הושמט ויצא ברשת IMAX ב-25 ביוני 2021 ובאינטרנט ב-ב-23 בנובמבר 2021 כתצוגה מקדימה לסרט. עדיין טרוורו אומר שהסרט חשוב לסיפור ואולי הוא יוצג בגרסת הבמאי של הסרט.
על הסרט נמתחה ביקורת מצד פלאונטולוגים על אי-דיוקים רבים, הן בשחזורים והן בכרונולוגיה (למשל: הטירנוזאורוס והגיגאנוטוזאורוס לא חיו באותה תקופה, וגם לא באותה יבשת).
דמויות ושחקני הסדרה

בסדרה של שני הספרים וחמשת הסרטים הופיעו מגוון דמויות שחלקם מופיעות במספר סרטים או ספרים. חלק מהדמויות מופיעות גם בספרים אך דמויות המופיעות מעבר לסרט השני לא מופיעות בספרי הסדרה.
הדינוזאורים והיצורים הקדומים המופיעים בסרטים ובספרים

בסדרה ישנם שלל רב של בעלי חיים פרהיסטוריים אשר שובטו באמצעות חילוץ DNA מיתושים שנלכדו בענברים. את ה-DNA חילצה חברת הנדסה גנטית ובאמצעות מילוי של פערים בידי חיות מודרניות כמו צפרדעים ודיונונים ליצירה של דינוזאורים ויצורים נוספים, שכולם הונדסו כנקבות ומשמשים כאטרקציות תיירות בפארק.
למרות שם הסדרה, רבים מהיצורים לא היו קיימים בתור היורה אלא בתור הקרטיקון ומספר יצורים בכלל לא חיו במזוזואיקון למשל הסמילודון או המגאנוירה.
סדרות אנימציה > עולם היורה: מחנה הקרטיקון

סדרת הנפשה, הראשונה שכלולה בקאנון הזיכיון שנוצרה לסדרה. העונה הראשונה שלה יצאה ב-18 בספטמבר 2020 בנטפליקס ונעשתה בשיתוף של נטפליקס ושל דרימוורקס הנפשה וכללה 8 פרקים. אירועי העונה הראשונה מתחילים במהלך אירועי הסרט "עולם היורה", ובה נראית חבורה של שישה נערים המגיעים למחנה שעשועים בפארק בזמן שהדינוזאורים בורחים והם נתקעים לבדם בשטחו.
העונה השנייה יצאה ב-22 בינואר 2021 וכללה גם היא 8 פרקים. העונה השלישית עלתה ב-21 במאי 2021 וכללה 10 פרקים. העונה הרביעית עלתה ב-3 בדצמבר 2021 וכללה 11 פרקים. העונה החמישית עלתה ב-21 ביולי 2022 והייתה העונה האחרונה, כשהיא מסתיימת סמוך לסיומו של "עולם היורה: נפילת הממלכה". בנוסף פרק ספיישל אינטרנטי יצא לנטפליקס ב-15 בנובמבר 2022.
סדרות אנימציה > עולם היורה: תאוריית הכאוס

סדרת הנפשה שהיא ספין אוף ל"עולם היורה: מחנה הקרטיקון" וחלה שש שנים לאחר האירועים. העונה הראשונה של הסדרה עתלה בנטפליקס ב-24 במאי 2024 וכללה 10 פרקים. העונה השנייה עלתה ב-17 באוקטובר 2024 וכללה גם 10 פרקים.
סדרות אנימציה > סדרת לייב-אקשן

במרץ 2020 הוכרז על סדרת לייב-אקשן שתחול סמוך לעלילת הסדרה, אשר תפותח בידי Amblin Television כששפילברג וטרוורו יתפקדו כמפיקים בפועל. הפקת הסדרה צפויה להתקיים במועד לא ידוע בוונקובר, קנדה.
סדרות אנימציה > סדרות לגו

בנוסף יצאו מספר סדרות לגו על הסדרה, כמו: "לגו עולם היורה: המיצג הסודי" ו"לגו עולם היורה: אגדת האי איסלה נובלאר". עם זאת הם אינם חלק מקאנון העלילה.
משחקי מחשב ווידאו > פארק היורה: המשחק

בשנת 2011 יצא משחק הרפתקאות בשם "פארק היורה: המשחק" (Jurassic Park: The Game), שמבוסס על הסרט הראשון כאשר יש דמויות חדשות אשר מתמודדות גם הן על חייהן ומנסות לברוח מ"פארק היורה". המשחק כולל 4 פרקים שימכרו בנפרד או בחבילה אחת גדולה, המתרחשים בחלקיו השונים של הפארק. בין האתגרים השונים במשחק אפשר למצוא: קרב בין טירנוזאורוס לטריצרטופס, מסע בריחה מולוצירפטורים, אקווריום עם טילוזאורוס קטלני, רכבת הרים עם הררזאורוסים ועוד.
משחקי מחשב ווידאו > Jurassic Park: Operation Genesis

בעקבות הצלחת הסרט, חברת Universal Interactive (אנ') הוציאה משחק ל"פארק היורה" ששמו "Jurassic Park: Operation Genesis", בו בונים פארק דינוזאורים.
בהתחלת המשחק המשתמש יכול לרכוש DNA של זנים שונים של דינוזאורים, לנהל את הפארק, לבנות בניינים והגנה ועוד.
כמו כן קיימת אפשרות לצאת למסעות צילום דינוזאורים ולעצור עדרים של דינוזאורים שברחו מהפארק.
המשחק מאפשר לצפות בדינוזאורים ב-3 ממדים שונים.
המשחק יצא בגרסאות המחשב האישי, האקס בוקס והפלייסטיישן 2.
משחקי מחשב ווידאו > פארק היורה 3: בניית פארק

משחק זה יצא סמוך ליציאת הסרט השלישי בסדרה, ב-2001 והוא מיועד לשימוש ב-Game Boy Advance לשחקן בודד. זהו משחק של סימולציות ניהול ובנייה, בו השחקן בונה פארק שעשועים, שולח צוותי חפירה למרחבי האי ומרוויח כסף מכניסת מבקרים. ישנם באי הוריקנים ורעידות אדמה והשחקן צריך להיזהר מהם.
במשחק זה ישנם מעל 140 סוגים נכחדים המחולקים לטורפים ואוכלי עשב וכל קטגוריה מחולקת מבפנים ל-3, בהתאם לרמת הטיפול והסיכון של כל אחד מהם.
משחקי מחשב ווידאו > Jurassic Park Builder

משחק שיצא ב-2012 לשימוש באנדרואיד בiOS ובפייסבוק מסוג סימולציות ניהול ובנייה שבה השחקן יכול לבנות פארק שעשועים על האי "איסלא נובלר" ולשבט מיני דינוזאורים אם הוא מוצא מספיק ענברי יתושים וכן להקים מבנים ורכבים לתושבים. למשחק זה יצאו גם גרסאות המתקיימות במעמקי הים לשיבוט של יצורי ים וגרסה של יצורים מהקנוזואיקון על אדמת פטגוניה.
גרסה נוספת של המשחק יצאה ב-2015 וקיבלה את השם עולם היורה: המשחק. בגרסה זו מופיעות דמויות ויצורים מהסרט הרביעי ובנוסף אפשר לגרום ליצורים השונים להילחם אחד בשני בתורות ולפתח אותם.
משחקי מחשב ווידאו > Lego Jurassic World

בשנת 2015 יצא המשחק עולם היורה בלגו. המשחק מתבסס על כל אירועי הסרטים. במשחק הדיאלוגים מן הסרטים הקודמים נלקחו מהסרטים ובכך לא היה צורך בדיבוב מחדש. במשחק אפשר לבחור באיזה סרט לשחק: השחקן יכול לבחור אם הוא רוצה לשחק במשחק המבוסס על עולם היורה או פארק היורה. במשחק אפשר לשחק בכל הדמויות הקלאסיות מהסרט.
משחקי מחשב ווידאו > Jurassic World Evolution

משחק משנת 2018 בשם "Jurassic World Evolution" המבוסס על הסרט הרביעי בסדרה ובו השחקן צריך לבנות פארק שעשועים שבו מעל 40 מיני דינוזאורים ועוד דגימות DNA שונות מהם ניתן להכליא דינוזאורים חדשים. בסרט נראים גם דמויותיהם של חלק משחקני הסדרה המדריכים את השחקן בבניית הגן.
בנובמבר 2021 יצא משחק ההמשך Jurassic World Evolution 2, המתנהל בצורה דומה אך בהתבסס על הסרטים החמישי והשישי על אדמות ארצות הברית.
משחקי מחשב ווידאו > Jurassic World: Alive

משחק מציאות רבודה המיועד ל-iOS ולאנדרואיד שיצא בשנת 2018, לקראת יציאת הסרט החמישי בסדרה. מבנה המשחק דומה לפוקימון גו ובו השחקן מחפש דינוזאורים שונים המופיעים באייפון שלו ומביא את ה-DNA שלהם למעבדה לשם פיתוח. חלק מהדינוזאורים הם בני כלאיים נוצרו מדינוזאורים נוספים.
משחקי מחשב ווידאו > Jurassic Park: Survival

המשחק מתוכנן לצאת בשנת 2024.
מוצרים נלווים

בעקבות הצלחת הסרטים יצאו מוצרים נלווים רבים, בהן מזכרות שונות, ביגוד ותיקים הנושאים את הלוגו של הסרט וצעצועים רבים, בעיקר של דינוזאורים המעוצבים כפי שהופיעו בסרט. בעקבות כל סרט הופץ קו צעצועים חדש הכולל מיניאטורות דינוזאורים בעלי יכולת תנועה, אך גם כלי רכב ובובות פעולה של גיבוריו האנושיים.
פארקי שעשועים

בעקבות הצלחת הסרטים נפתחו מספר פארקי שעשועים ומתקנים בפארקי שעשועים המבוססים על סדרת הסרטים, כולל את המתקן: Jurassic Park: The Ride באולפני יוניברסל בהוליווד שבקליפורניה,וביפן.
מפת האי הבדיוני "איסלה נובלר" שלחופי מערב קוסטה ריקה.
כרזת המשחק "Jurassic Park: Operation Genesis"
כניסה למתקן פארק היורה באולפני יוניברסל בהוליווד
מתניה כהן

| --- | --- |

הגשת כתב האמנה לנשיא גואטמלה ג'ימי מוראלס, ספטמבר 2017
 לידה:  1965 (בן 60 בערך) ירושלים 
 מדינה:  ישראל 
 תפקיד:  שגריר 
 פרסים והוקרה:  Order of Antonio José de Irisarri (2022)  מסדר פרנסיסקו מורזן (2021)  מסדר חוזה מטיאס דלגדו (2011) 
 
כהן בינואר 2018
מתניה (מתי) כהן (נולד ב-1965) הוא דיפלומט ישראלי. כיהן כשגריר בגואטמלה, הונדורס, אל סלוודור ו-בליז.
ביוגרפיה

נולד וגדל בשכונת בית הכרם בירושלים. בנערותו למד בתיכון בויאר בעיר, בשנים 1983–1987 שירת בצה"ל בחיל המודיעין, ובמהלך שירות המילואים שלו הגיע לדרגת סרן. לאחר סיום שירותו הצבאי למד יחסים בינלאומיים באוניברסיטה העברית בירושלים, ועם סיום לימודיו הצטרף למשרד החוץ.
בין השנים 1993–1996 כיהן כסגן השגריר בשגרירות ישראל בפרו, ולאחר מכן, בין השנים 1996–1999, כסגן השגריר בשגרירות בקפריסין.
בין השנים 1999–2001 היה יועץ במחלקה לענייני המזרח התיכון באגף הכלכלי במשרד החוץ והיה אחראי על פיתוח הקשרים הכלכליים-מסחריים בין ישראל, הרשות הפלסטינית ומדינות ערביות באזור.
בין השנים 2001–2005 כיהן כקונסול בקונסוליה הכללית של ישראל במיאמי. במהלך שירותו מיסד את הקשר עם הקהילה ההיספנית בדרום פלורידה והקים את המחלקה לנושאים היספנים בקונסוליה, הראשונה מסוגה בארצות הברית. בתקופה זו, תקופת האינתיפאדה השנייה, פעל רבות בתחום ההסברה והדיפלומטיה הציבורית מול קהלים מגוונים ביניהם כנסיות אוונגליסטיות.
בשנת 2005 מונה לסגן מנהל מחלקת דרום אמריקה במשרד החוץ, ובשנת 2006 מונה למנהל מחלקת מרכז אמריקה והקריביים. בתקופה זו, ייצג את ישראל באסיפות הכלליות של ארגון מדינות אמריקה.
בין השנים 2007–2011 כיהן כשגריר ישראל באל סלבדור וכשגריר לא תושב לבליז. במהלך שירותו באל סלבדור הוביל את המאמצים להענקת אות חסיד אומות העולם לקונסול הסלבדורי בז'נבה בתקופת מלחמת העולם השנייה, חוסה קסטיינוס, שהציל אלפי יהודים בתקופת השואה על ידי כך שהעניק להם תעודות רשמיות של אל סלבדור. כהן העניק למשפחת קסטיינוס ב-2010 את מדליית חסיד אומות העולם. כהן ליווה את ביקורו של נשיא אל סלבדור אנטוניו סאקה בישראל בשנת 2009 וכן את ביקורו של שר החוץ של בליז וילפרד אלרינגטון בישראל בשנת 2010, שהיה ביקור רשמי ראשון של שר חוץ בליזי בישראל מאז כינון היחסים בין שתי המדינות ב-1983. ב-2011 הוענק לכהן התואר "דוקטור לשם כבוד" ביחסים בינ"ל מטעם אוניברסיטת אלברט איינשטיין באל סלבדור.
ביולי 2011 שב לישראל ומונה לראש מערך ההדרכה במש"ב המרכז לשיתוף פעולה בינלאומי במשרד החוץ. במסגרת תפקידו היה אחראי על מאות פעולות הדרכה בישראל ומחוצה לה וטיפל באלפי משתלמים שהגיעו לארץ מיותר ממאה מדינות. כהן טיפל במיסוד שיתופי פעולה טרילטרלים, לטובת מדינות מתפתחות, עם מדינות תורמות אחרות כמו גם עם ארגונים בינ"ל.
בין השנים 2017-2022 כיהן כשגריר בגואטמלה וכשגריר לא תושב בהונדורס. במהלך שירותו בשתי המדינות מילא תפקיד משמעותי בשכנוע ממשלותיהן להכיר בירושלים כבירת ישראל ולהעביר אליה את שגרירותן. גואטמלה עשתה זאת במאי 2018 והונדורס עשתה זאת ב-יוני 2021. כהן יזם קמפיין מול ראשי הערים בגואטמלה לקריאת רחובות בעריהן בשם "ירושלים בירת ישראל". עד עתה יש 34 ערים ברחבי גואטמלה, כולל הבירה גואטמלה סיטי, שנענו לאתגר. במסגרת חגיגות ה-70 למדינת ישראל יזם את מצעד ההצדעה השנתי לישראל ברחובות גואטמלה סיטי בהשתתפות אלפי צועדים, שהפך מאז למסורת.
ב-2023 מונה לתפקיד ראש חטיבת אמריקה הלטינית והקאריביים במשרד החוץ בירושלים.
ב-2025 מונה לתפקיד שגריר ישראל בפנמה ושגריר לא תושב בברבדוס, גויאנה, טרינידד וטובגו וסורינאם.
נשוי לשירה ואב לשני בנים. הוא דובר עברית, אנגלית וספרדית.
הערות שוליים

↑  איתמר אייכנר, המדינה שמתהדרת ברחובות וכיכרות בשם "ירושלים בירת ישראל", באתר ynet, 10 באוקטובר 2018
אריאל כהנא, גואטמלה במחווה לירושלים, באתר ישראל היום, 25 ביוני 2018